Oor onsigbaar wees en ‘n jaggeweer | Marlene Jordaan – murphy se wet
Oor onsigbaar wees en ‘n jaggeweer
Posted on Augustus 17, 2012 by Marlene Jordaan	Waar sou ek gaan as ek onsigbaar kon wees? vra Maankind hier.
Wel, dis nou ‘n dom vraag. Obviously die queen se troonkamer. Wie sou nou nie wou weet hoe haar gesig lyk as sy met die royal besigheid doenig is nie?
Maar op ‘n ernstige nood, ag ek bedoel noot.
Ek weet darem nie of ek sou wou gaan waar ek kan hoor wat mense te sê het oor my as hulle dink ek is nie by nie. Ek dink nie ek sou dit oorleef nie.
Hoeka kry ek vandag ‘n epos van een van die koerant se hoofredaksielede wat ‘n geirriteerde leser via hom na my gestuur het oor ek in ‘n berig na ‘n .22-langloopgeweer as ‘n jaggeweer verwys het.
Sy intelligente kommentaar: AAN ME. MARLENE JORDAAN: SERIOUSLY???!!! ‘N .22 JAGGEWEER???!!!
Dis die end all en be it all van sy brief aan die hoofredaksielid. Ek wip my natuurlik toe in ‘n ander bloedgroep in en vra ‘n kollega om ‘n wapenkenner en -versamelaar te bel. Dié sê daar is geen fout nie, aangesien dit ‘n langloopgeweer is met ‘n teleskoop. Buitendien het ons as kinders gereeld hase en tarentale op die plaas gejag met dié soort geweer.
So ek wen, skryf ek toe terug aan die hoofredakslielid. Wê pê.
Toe ek later uit my infantiele wipgatgeit bykom, besef ek ek het oorgereageer. Oor strooi. So what as ek verkeerd was. So what as ek dalk ‘n fout gemaak het. Dis menslik.
Lekker preek ek net vroeër die week vir iemand dat die beste ding wat ‘n mens in die lewe kan doen is om sagter op jouself te wees. Jouself te vergewe – en dit te bedoel – vir alles wat jy in die lewe gedoen het wat shitty nagevolge gehad het. Veral, veral met die Groot Goed.
So. As ek onsigbaar kon wees, het ek teruggegaan na my kindertyd. En ek sou langs myself gestap het, elke tree tot nou toe. Ek sou my eie hand gevat het en elke dan en wan in my eie oor gefluister het: “Dis oukei, moenie te hard op jouself wees nie, Jy MAG maar foute maak.”
Ek tag nou vir Son
This entry was posted in Ander tiksels by Marlene Jordaan. Bookmark the permalink.	28 thoughts on “Oor onsigbaar wees en ‘n jaggeweer”	Terug pieng: My onsigbare reis « Kouevuur
newsferret on Augustus 25, 2012 om 5:23 nm said:
Siestog, daardie knaa[ het seker nooit “musketry” opleiding gehad nie. Natuurlik ‘n punt twee twwe is ook ‘n jaggeweer.
Reply ↓	murphy on Augustus 25, 2012 om 8:07 nm said:
I just loooooooovve being right! 😀
Reply ↓	Rustig on Augustus 22, 2012 om 1:34 nm said:
Weer so bietjie gedink oor die onsigbaar storie en sal vreeslik graag in die parlement wil rond sweef en elkeen wat so slaap vet “opvoedkundige kopklap” gee en in hulle ore fluister. Ek noem myself “the voice of reasoning”!
Reply ↓	murphy on Augustus 22, 2012 om 1:59 nm said:
Reply ↓	Flenters on Augustus 21, 2012 om 7:50 nm said:
Die alomteenwoordige alterego…………
Reply ↓	Rustig on Augustus 19, 2012 om 11:31 nm said:
Ek hoop onsigbaar en steeds in fisiese vorm. Ek wil so paar mense besoek en elkeen lekker klap gee en in die oor fluister om tog net by te kom!
Reply ↓	murphy on Augustus 20, 2012 om 9:04 vm said:
Hahahahahahaah, soos ‘n goëlspook! So ‘n lekker rooiwarm brandklap…jy gee my nou ander idees!
Reply ↓	Gobetween on Augustus 19, 2012 om 5:29 nm said:
Wanneer ek ‘n fout maak is ek baie hard op myself, ek dink dit is so veral omdat ek skaam voel wanneer ek verkeerd is oor iets en ek hou nie daarvan om uitgelag te word nie.
Reply ↓	murphy on Augustus 20, 2012 om 9:03 vm said:
Dis maar my probleem ook. En dis die ego wat praat, in my geval.
Reply ↓	colourmecrazee on Augustus 19, 2012 om 1:36 nm said:
ook wat ek vandag nodig gehad het … thanks … 🙂
Reply ↓	jagternw1976 on Augustus 19, 2012 om 1:30 nm said:
.22 ‘n Jag geweer ?? Eish. Eintlik soos die Ingelse sê: ” Varminter”. Dit is om plaag diere te skiet. So eintlik is dit korrek, dit IS ‘n jag geweer.
Reply ↓	murphy on Augustus 20, 2012 om 9:02 vm said:
Ek het as kind hase geskiet met ‘n .22, en ek was dood in my skik dat ek besig was om te jag. 🙂
Reply ↓	mykopop on Augustus 19, 2012 om 6:58 vm said:
Hallo liewe mede-taalgogga! Ek stem met jou saam oor die JAGgeweer. Ek het toevalling twee weke gelede my lisensieaansoek vir so ‘n geweertjie ingehandig. Ek het o.a. ingevul dat ek die geweer vir die jag van tarentale en duiwe wil gebruik. Daardie ou wat sê “seriously” moet weer dink – ek het al gesien dat ‘n .22 gebruik word om ‘n slagbees dood te skiet! Dit werk natuurlik net op ‘n baie kort afstand.
Ek is net nie so seker oor die “.22 LANGLOOPgeweer” nie. Op die vorm moes ek die kaliber invul, dit is “.22 long”, soms word daar selfs geskryf “.22 long rifle”, maar dit verwys na die patroon, en die “rifle” sê dan dan die patroon vir ‘n geweer bedoel is, nie vir ‘n rewolwer nie. Google bietjie “.22 long” en “.22 short” vir “images” en jy sal die verskil sien. By die “short” is die loodkoëltjie korter en die doppie ook, dus ook met ‘n kleiner lading. Groete, Chris
Reply ↓	murphy on Augustus 20, 2012 om 9:01 vm said:
Dankie vir jou inligting, Chris, dit was nou insiggewend.
Ek het nog altyd gedog die lang en kort verwys na die geweer se loop, soos ‘n pistool/rewolwer vs ‘n jaggeweer. Dankie vir dié!
Reply ↓	scaramouche on Augustus 22, 2012 om 1:08 nm said:
So leer ons almal!
Reply ↓	Son on Augustus 18, 2012 om 9:05 vm said:
Het gesien ek moet onsigbaar raak 😉 Gee my so dag of drie
Reply ↓	murphy on Augustus 18, 2012 om 9:53 vm said:
Doen dit net wanneer jy lus het…of nie! x
Reply ↓	scaramouche on Augustus 18, 2012 om 8:52 vm said:
Jou woorde vloei op hierdie Saterdagoggend na my Marlene! So ‘n brokkie wysheid is so geweef met woorde wat resoneer, maar ek dink ook die “wysheid” daarvan is die eerlikheid en gebrek aan onnodige beskrywinge! Ons kan almal meer tyd onsigbaar langs aan ons kinderjare loop.
Reply ↓	murphy on Augustus 18, 2012 om 8:55 vm said:
Dankie, dis nou ‘n groot kompliment vanoggend! Begin die stoppels al uitgroei?
Reply ↓	scaramouche on Augustus 18, 2012 om 9:04 vm said:
Dit groei, wat die woord “stopsels” vreemd maak! Gelukkig verskaf dit bietjie hitte vir die “afdak”!
Reply ↓	Toortsie on Augustus 17, 2012 om 9:23 nm said:
WOW!!! Net wat ek juis vandag nodig het! Dankie!
Reply ↓	murphy on Augustus 17, 2012 om 9:25 nm said:
Ek moes dit die afgelope week ‘n hele paar keer vir myself sê. Die ou spoke het geloop.
Reply ↓	Toortsie on Augustus 17, 2012 om 9:28 nm said:
Ou spoke loop maar so soms… 😉
Reply ↓	scaramouche on Augustus 18, 2012 om 9:01 vm said:
Dit is hoekom hulle “spoke” genoem word…
Reply ↓	MaanKind on Augustus 17, 2012 om 9:09 nm said:
Nou sien jy! EIntlik was dit toe nou ‘n slim vraag, kyk hoe het dit jou laat nadink… Maar jy moet ook nou iemand tag. Met link and all. Toortsie sê dis blogetiket…
Reply ↓	murphy on Augustus 17, 2012 om 9:11 nm said: